Súradnice: 48°08′03″S 17°06′20″V﻿ / ﻿48,134162°S 17,105552°V﻿ / 48.134162; 17.105552

Sídlo na Einsteinovej ulici v Bratislave
Generálny riaditeľ spoločnosti ESET Richard Marko na konferencii k projektu Teach for Slovakia v októbri 2017
**ESET, spol. s r. o.** je slovenská softvérová firma. Hlavné sídlo má v Bratislave v Aupark Tower, pobočky má v Buenos Aires, San Diegu, São Paule, Montreale, Singapure, Prahe, Brne, Jablonci nad Nisou, Krakove, Košiciach, Jasy, Tokiu, Miláne a v Moskve. Je zastúpená v 24 pobočkách vo viac ako 200 krajinách sveta. Vznikla v roku 1992 zlúčením dvoch spoločností, pričom jej počiatky sa datujú od roku 1987. Názov spoločnosti je odvodený od mena staroegyptskej bohyne Eset. Eset je bohyňa plodnosti, známa ako liečiteľka chorých a ochrankyňa mŕtvych. V rokoch 2008, 2009 a 2010 sa ako prvá slovenská spoločnosť vôbec stala trikrát po sebe firmou roka. Svoje víťazstvá zopakovala aj v rokoch 2016, 2017 a 2018 a tak si z ankety TREND TOP Firma roka odniesla už šesť titulov.

Produkty
--------

Prvým produktom spoločnosti ESET bol antivírusový softvér NOD bežiaci pod operačným systémom MS-DOS. V 1998 bol vydaný NOD32 1.0 pre Microsoft Windows. V novembri 2007 uverejnili ESET Smart Security 3 kombinujúci ESET NOD32 antivírus s funkciou firewallu a antispamu.

V roku 2010 ESET vydal antivírusové riešenie pre Mac OS X s názvom ESET Cybersecurity, o rok neskôr pre operačný systém Linux.

Pre mobilné zariadenia využívajúce Windows Mobile, Symbian či Android existuje antivírusový produkt ESET Mobile Security.

Vedenie
-------

K 1. januáru 2011 odstúpilo pôvodné vedenie zložené z majiteľov na čele s Miroslavom Trnkom a prenechalo pozície novému vedeniu, ktoré pozostáva z dlhoročných vrcholových zamestnancov spoločnosti ESET. Generálnym riaditeľom sa stal Richard Marko, ktorý zastával post technického riaditeľa. Pôvodní majitelia prenechaním riadiacich pozícií však neodišli úplne, naďalej sú vo firme aktívni.

Vedenie spoločnosti:

* generálny riaditeľ: Richard Marko
* prezident ESET Severná Amerika: Anton Zajac
* finančný riaditeľ: Martin Balušík
* marketingová riaditeľka: Mária Trnková
* prevádzkový riaditeľ: Palo Luka
* riaditeľ pre technológie: Juraj Malcho
* riaditeľ pre IT: Vladimír Paulen
* marketingový riaditeľ: Miroslav Mikuš

Firemné aktivity
----------------

Od roku 2019 Nadácia ESET organizuje ESET Science Award - ocenenie pre výnimočné osobnosti vedy na Slovensku v troch kategóriách.

Referencie
----------

1. 1 2 3 4   *História*. Bratislava: ESET, [cit. 2012-01-23].
2. 1 2   *Novým generálnym riaditeľom spoločnosti ESET bude Richard Marko*. Bratislava: ESET, 29.12.2010, [cit. 2012-01-23].
3. 1 2   *Press Kit* [online]. ESET, [cit. 2019-11-23]. Dostupné online. Archivované 2017-07-18 z originálu.
4. ↑   *Zoznam ESET produktov* [online]. ESET, [cit. 2019-11-23]. Dostupné online. Archivované 2019-05-05 z originálu.
5. 1 2 3   *Výkaz ziskov a strát: ESET, spol. s r.o.* [online]. Register účtovných závierok, [cit. 2019-11-23]. Dostupné online.
6. 1 2   *Správa o zodpovednom podnikaní Esetu na Slovensku 2018* [online]. ESET, 30.9.2019, [cit. 2019-11-23]. Dostupné online. Archivované 2019-11-23 z originálu.
7. ↑   *Prehľad*. Bratislava: ESET, [cit. 2013-06-06].
8. ↑   *2020 CONSOLIDATED ANNUAL REPORT* [online]. Eset, [cit. 2023-05-17]. Dostupné online.
9. ↑  AWARD, ESET Science. *Ocenenie výnimočných vedcov ESET Science Award* [online]. www.esetscienceaward.sk, [cit. 2023-05-17]. Dostupné online.

Pozri aj
--------

* NOD32
* Antivírusový softvér

Iné projekty
------------

Commons
* Spolupracuj na Commons Commons ponúka multimediálne súbory na tému **ESET**

Zdroj
-----

*Tento článok je čiastočný alebo úplný preklad článku ESET na anglickej Wikipédii.*